Uredba Komisije (ES) št. 2139/98

z dne 6. oktobra 1998

o dopolnitvi Priloge k Uredbi (ES) št. 2400/96 o vnosu nekaterih imen v "Register zaščitenih označb porekla in zaščitenih geografskih označb", določen v Uredbi Sveta (EGS) 2081/92 o zaščiti geografskih označb in označb porekla za kmetijske proizvode in živila

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 2081/92 z dne 14. julija 1992 o zaščiti geografskih označb in označb porekla za kmetijske proizvode oziroma živila [1], kakor je bila nazadnje spremenjena z Uredbo Komisije (ES) št. 1068/97 [2], in zlasti člena 7(5)(b) Uredbe,

ker je skladno s členom 5 Uredbe (EGS) št. 2081/92 Francija poslala Komisiji vlogo za registracijo imena kot geografske označbe;

ker je bilo ugotovljeno skladno s členom 6(1) zgoraj navedene uredbe, da vloga izpolnjuje vse njene zahteve, predvsem pa, da so navedene vse informacije v skladu s členom 4 Uredbe;

ker je po objavi imena iz Priloge k tej uredbi v Uradnem listu Evropskih skupnosti [3] Komisija prejela več ugovorov po členu 7 zgoraj navedene uredbe, vendar je Komisija le enega izmed njih štela za upravičenega in ga sprejela; ker so bili ugovori zavrnjeni, zato ker niso bili utemeljeni ali se niso nanašali na razloge za ugovor, izčrpno naštete v odstavku 4 navedenega člena;

ker je Komisija skladno s členom 7(5) navedene uredbe in ob upoštevanju dejstva, da so francoski proizvajalci vložili ugovor, povabila zadevno državo članico, naj poskusi doseči sporazum; ker sporazum ni bil dosežen in mora Komisija ustrezno odločiti o registraciji zadevnega imena;

ker je morala Komisija zaradi ugovora danskih proizvajalcev ponovno pretehtati svoje mnenje zaradi dejavnikov, ki niso bili ugotovljeni, ko ji je bil ugovor poslan; ker bi moral biti tudi ta ugovor sprejet;

ker je po členu 13(4) Uredbe (EGS) št. 2081/92, ki ga dodaja Uredba Sveta (EGS) št. 535/97 [4], mogoče določiti prehodno obdobje do petih let po členu 7(5)(b), kjer obstajajo med drugim proizvodi (kakor v tem primeru), ki so bili zakonito na trgu vsaj pet let pred datumom objave, predvidenim v členu 6(2) Uredbe (EGS) št. 2081/92; ker je mogoče takšno prehodno obdobje določiti le, če podjetja zadevni proizvod zakonito tržijo z uporabo navedenih imen neprenehoma zadnjih pet let pred datumom objave, predvidenim v členu 6(2) navedene uredbe; ker zadevne države članice izjavljajo, da so bili ti pogoji izpolnjeni;

ker je ob upoštevanju dejstev, ki so jih predstavile zadevne strani, primerno triletno prehodno obdobje; ker to triletno prehodno obdobje velja za podjetja "Salaisons du Pays d’Oc", "Sør-Wi A/S", "Sørwi A/S", "Suhls Pålæg A/S", "Steff-Houlberg", "Vestjyske Slagterier A.m.b.a." in "Danish Crown"; ker ta podjetja izpolnjujejo pogoje, določene v členu 13(4) Uredbe (EGS) št. 2081/92;

ker naj se zato to ime vnese v "Register zaščitenih označb porekla in zaščitenih geografskih označb" in se tako zaščiti na ozemlju Skupnosti kot geografska označba,

ker Priloga k tej uredbi dopolnjuje Prilogo k Uredbi Komisije (ES) št. 2400/96 [5], kakor je bila nazadnje spremenjena z Uredbo (ES) št. 2008/98 [6];

ker so ukrepi, določeni s to uredbo, skladni z mnenjem Regulativnega odbora o geografskih označbah in označbah porekla,

SPREJELA NASLEDNJO UREDBO:

Člen 1

Ime v priloženi Prilogi se doda v Prilogo k Uredbi Komisije (ES) št. 2400/96 in se skladno s členom 6(3) Uredbe (EGS) št. 2081/92 vnese v "Register zaščitenih označb porekla in zaščitenih geografskih označb" kot zaščitena geografska označba (ZGO).

Podjetja "Salaisons du Pays d’Oc", "Sør-Wi A/S", "Sørwi A/S", "Suhls Pålæg A/S", "Steff-Houlberg", "Vestjyske Slagterier A.m.b.a." in "Danish Crown" lahko še tri leta od začetka veljavnosti te uredbe tržijo svoje proizvode pod imenom "Jambon de Bayonne". Označba jasno navaja resnično poreklo proizvoda.

Člen 2

Ta uredba začne veljati z dnem objave v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 6. oktobra 1998

Za Komisijo

Franz Fischler

Član Komisije

[1] UL L 208, 24.7.1992, str. 1.

[2] UL L 156, 13.6.1997, str. 10.

[3] UL L 22, 22.1.1997, str. 3.

[4] UL L 83, 25.3.1997, str. 3.

[5] UL L 327, 18.12.1996, str. 11.

[6] UL L 266, 1.10.1998, str. 24.

--------------------------------------------------

PRILOGA

PROIZVODI, NAŠTETI V PRILOGI II K POGODBI ES, NAMENJENI ZA PREHRANO LJUDI

Mesni izdelki:

FRANCIJA

- Jambon de Bayonne (ZGO)

--------------------------------------------------